87 Silvija

Silvija, arī 87 Silvija ir asteroīds ar diametru apmēram 273 ± 10 km. Objekts atrodas asteroīdu joslas ārmalā, pieder P tipa asteroīdiem. Silvijai ir zināmi divi pavadoņi – Rems un Romuls.

Asteroīdu atklāja  angļu astronoms Normans Pogsons (Norman Pogson) Madrasas observatorijā. Objektu nodēvēja Rējas Silvijas vārdā. Rēja Silvija romiešu mitoloģijā ir Romas dibinātāju Romula un Rema māte.Mitoloģijas vārdnīca, Avots, 2004, 

 Orbīta un fiziskie parametri 
Silvijai ir neregulāri izstiepta forma, virsma tumša ar ļoti zemu albedo. Virsmu klāj silikātu minerālu un ar oglekli bagātu materiālu maisījums. Asteroīds nav viengabalains, tam ir blīvāks kodols, kuru klāj mazāk blīvs materiāls. Pētījumi liecina, ka tas ir stipri porains, tukšumi aizņem ap 20 – 60 %.Discovery of the triple asteroidal system 87 Sylvia
Silvija pieder Kibeles tipa asteroīdu grupai, ir šīs grupas lielākais objekts. 

 Pavadoņi 
Silvijai ir zināmi divi pavadoņi – Romuls un Rems. Romulu atklāja  astronomi Maikls Brauns un Žans-Liks Margots (Jean-Luc Margot), izmantojot Keka 2. teleskopu. Pavadonis apriņķo asteroīdu apmēram 1360 km attālumā, tā diametrs ap 18 ± 4 km.

Rems tika atklāts . To paveica vairāku zinātnieku komanda, strādājot Eiropas Dienvidu observatorijā. Rems apriņķo Silviju apmēram 706 km attālumā, tā diametrs ap 7 ± 2 km.
 Atsauces 

 Ārējās saites 
87 Sylvia and its two Moons

Kategorija:Asteroīdu joslas objekti
Kategorija:P tipa asteroīdi
Kategorija:Kibeles tipa asteroīdi